PRÍLOHA

Aktualizovaná príručka s odporúčaniami na účely medzinárodnej policajnej spolupráce a s opatreniami na predchádzanie násiliu a výtržnostiam a ich kontrolu v súvislosti s futbalovými zápasmi s medzinárodným rozmerom, na ktorých je zainteresovaný aspoň jeden členský štát („futbalová príručka EÚ“)

Obsah príručky

Kapitola

Predmet

Účel, rozsah pôsobnosti a používanie príručky

Účelom tohto dokumentu je zvýšiť bezpečnosť a ochranu na futbalových zápasoch s medzinárodným rozmerom a predovšetkým maximalizovať účinnosť medzinárodnej policajnej spolupráce.

Ak sa členský štát rozhodne, môže sa obsah, ktorý je v súlade so zavedenými osvedčenými postupmi pre voľbu uceleného mnohostranného prístupu k bezpečnosti, ochrane a službe na futbalových podujatiach, v adekvátnych prípadoch uplatňovať aj na iné športové podujatia s medzinárodným rozmerom.

Tento obsah nemá vplyv na existujúce vnútroštátne opatrenia, najmä na právomoci a zodpovednosti rôznych orgánov v rámci každého členského štátu.

Hoci sa tento dokument zameriava najmä na medzinárodnú policajnú spoluprácu, so zreteľom na mnohostrannú povahu riadenia futbalových (a iných športových) podujatí obsahuje odkazy aj na súčinnosť polície s inými kľúčovými partnermi, napríklad organizátorom podujatia, i ďalšími zainteresovanými stranami, najmä fanúšikmi.

Medzinárodná policajná spolupráca a policajné operácie v súvislosti s futbalom sa musia riadiť zásadami zákonnosti, proporcionality a primeranosti. Príklady osvedčených postupov v súvislosti s dynamickým posúdením rizika a zvládaním davu sú podrobne popísané v dodatku 4.

Zatiaľ čo príslušný orgán v usporiadateľskom členskom štáte zodpovedá za zaručenie bezpečnosti a ochrany počas podujatia, povinnosťou orgánov v zúčastnených, susedných a tranzitných štátoch je v prípade potreby poskytnúť pomoc.

Tento dokument by sa mal čo najviac rozšíriť a uplatňovať v každom členskom štáte, iných európskych krajinách a mimo Európy, aby sa minimalizovali riziká z hľadiska bezpečnosti a ochrany a zaistila účinná medzinárodná policajná spolupráca.

KAPITOLA 1

1. Riadenie a výmena informácií zo strany polície

1.1. Úvod

Pri zvyšovaní bezpečnosti a ochrany a predchádzaní násiliu a nepokojom spojeným s futbalom má mimoriadny význam včasná výmena presných informácií.

V súlade s rozhodnutím Rady 2002/348/SVV zmeneným rozhodnutím Rady 2007/412/SVV z 12. júna 2007 musí každý členský štát zriadiť národné futbalové informačné stredisko (NFIS) ako ústredné národné kontaktné miesto na výmenu relevantných informácií, ktoré sa týkajú futbalových zápasov s medzinárodným rozmerom, a na uľahčenie medzinárodnej policajnej spolupráce v súvislosti s futbalovými zápasmi.

Ak sa nadviaže priamy kontakt medzi policajnými zložkami usporiadateľskej a hosťujúcej krajiny, všetky vymieňané informácie by sa mali zároveň poskytnúť príslušným NFIS. Takýto kontakt by nemal ohroziť kľúčovú úlohu NFIS pri zabezpečovaní kvality informácií a ich rozsiahlejšom poskytovaní iným príslušným partnerom a orgánom.

Vzťah medzi NFIS a príslušnými vnútroštátnymi orgánmi by mal podliehať platným vnútroštátnym právnym predpisom.

Každý členský štát musí v súlade s článkom 1 ods. 4 rozhodnutia Rady 2002/348/SVV zabezpečiť, aby si jeho národné futbalové informačné stredisko bolo schopné plniť zverené úlohy efektívne a pohotovo.

1.2. Úlohy s medzinárodným rozmerom

NFIS podporuje príslušné vnútroštátne orgány. Na základe informácií, ktoré sa analyzovali a posúdili, sa príslušným vnútroštátnym orgánom zasielajú potrebné návrhy alebo odporúčania na pomoc pri tvorbe mnohostrannej politiky v súvislosti s otázkami spojenými s futbalom.

NFIS v súvislosti s vnútroštátnymi alebo medzinárodnými futbalovými zápasmi úzko spolupracuje s miestnou políciou. Na to, aby bolo možné naplno ťažiť z tejto podpory, by mali policajné orgány v každom členskom štáte v čo najväčšej miere rozširovať informácie o dôležitej úlohe NFIS, pričom by túto úlohu mali v čo najväčsej miere pochopiť.

Každý členský štát by mal takisto prijať opatrenia na zriadenie vnútroštátnej siete určeného personálu miestnej polície, ktorý bude poverený zhromažďovaním všetkých informácií a spravodajských informácií o futbalových podujatiach vo svojom okolí, ako aj ich poskytovaním NFIS.

Od každého NFIS sa požaduje, aby viedol aktualizovanú analýzu rizík (1) týkajúcu sa vnútroštátnych klubov a reprezentácie, z ktorej budú ťažiť NFIS z iných krajín. Uvedené analýzy rizika sa poskytujú iným NFIS prostredníctvom formulárov dostupných na webovej stránke NFIS (www.nfip.eu). (2) Zdôrazňuje sa však, že riziko sa mení a závisí od viacerých faktorov. Preto je potrebné uskutočniť dynamické posúdenie rizika počas celého trvania podujatia.

Každé NFIS by malo mať prístup k príslušným vnútroštátnym policajným databázam. Výmena osobných informácií podlieha platným vnútroštátnym a medzinárodným právnym predpisom, a to najmä prümskému rozhodnutiu (3) alebo dvojstranným či mnohostranným dohodám.

NFIS je povinné zabezpečiť, aby všetky informácie prešli kontrolou kvality, pokiaľ ide o ich obsah.

Všetky informácie by sa mali vymieňať pomocou príslušných formulárov, ktoré sa nachádzajú na stránke NFIS.

1.3. Výmena policajných informácií

1.3a. Vymedzenie pojmov

Termín „podujatie“ sa v tejto príručke používa na označenie konkrétneho futbalového zápasu alebo turnaja so všetkými ich aspektmi. Pojem „hostiteľská polícia“ sa používa na označenie polície krajiny, v ktorej sa zápas alebo turnaj koná. Pojem „hosťujúca polícia“ sa používa na označenie polície krajiny, z ktorej zúčastnený tím pochádza (zúčastnené tímy pochádzajú).

1.3b. Druhy informácií

Rozlišujú sa všeobecné a osobné informácie.

a) Všeobecné informácie

Všeobecné informácie zahŕňajú strategické a taktické informácie, ktoré slúžia ako podkladové informácie pri príprave podujatia a operáciách, ktoré s ním súvisia, a to pokiaľ ide o identifikovanie rizík v oblasti bezpečnosti a ochrany, ako aj ich prevenciu a znižovanie; vykonávanie dynamických posúdení rizík pred podujatím i priebežne a zabezpečenie vhodnej a primeranej reakcie na riziká v oblasti bezpečnosti a ochrany, ktoré vzniknú počas podujatia.

b) Osobné informácie

V tomto kontexte sú osobné informácie informácie o osobách, ktoré na základe policajného posúdenia predstavujú v súvislosti s podujatím potenciálne riziko pre verejnú bezpečnosť. Tieto informácie môžu predstavovať údaje o osobách, ktoré v súvislosti futbalovými zápasmi spôsobili v minulosti násilie alebo výtržnosti alebo k nim prispeli.

1.3c. Časová postupnosť v rámci výmeny informácií

Možno rozlíšiť tri etapy: pred podujatím, počas neho a po ňom. Tieto tri etapy sa nemusia vždy striktne oddeľovať.

Pred podujatím

Hostiteľské NFIS zašle NFIS z hosťujúcej krajiny/hosťujúcich krajín požiadavky na informácie. Súčasťou týchto požiadaviek je/sú:

NFIS hosťujúcej krajiny/krajín reaguje na informačné požiadavky NFIS hostiteľskej krajiny a z vlastnej iniciatívy poskytuje všetky príslušné informácie všetkým iným dotknutým NFIS.

NFIS hostiteľskej krajiny poskytuje informácie o platných právnych predpisoch a politike príslušných orgánov (napr. politika týkajúca sa alkoholu), organizácii podujatia, ako aj o kľúčovom personále z hľadiska bezpečnosti a ochrany.

Všetky relevantné informácie sa dajú k dispozícii ďalším dotknutým NFIS a vložia na webovú stránku NFIS prostredníctvom príslušných formulárov.

NFIS hosťujúcej krajiny alebo krajín sa požiada, aby poskytlo včasné a presné informácie, ktoré sa týkajú pohybu rizikových a nerizikových fanúšikov, zúčastneného tímu (ak existuje hrozba) a predaja vstupeniek, ako aj ďalšie relevantné informácie.

NFIS hostiteľskej krajiny poskytne NFIS hosťujúcej krajiny (krajín) informácie predovšetkým o začlenení hosťujúcej policajnej delegácie do policajnej operácie hostiteľskej krajiny, ako aj informácie pre hosťujúcich fanúšikov atď.

Počas podujatia

Na operačnej úrovni môže NFIS hostiteľskej krajiny požiadať o potvrdenie predtým poskytnutých informácií a o aktualizáciu analýzy rizík. Žiadosť sa postúpi a odpovedá sa na ňu prostredníctvom systému styčných dôstojníkov, ak sa takýto systém vytvoril.

NFIS hostiteľskej krajiny informuje NFIS hosťujúcej krajiny, ak sa počas podujatia vyskytnú relevantné incidenty.

NFIS hosťujúcej krajiny (krajín) monitoruje pohyb a miesto pobytu hosťujúcich fanúšikov a v relevantných prípadoch o nich poskytuje NFIS hostiteľskej krajiny aktualizované informácie. NFIS hostiteľskej krajiny a každému inému príslušnému NFIS sa tiež poskytujú užitočné informácie, ktoré sa týkajú incidentov v súvislosti s podujatím v ich domácej krajine počas zápasov alebo turnajov.

NFIS krajiny pôvodu a príslušných tranzitných krajín sa poskytnú aj všeobecné informácie o návrate fanúšikov, a to aj tých, ktorí boli vyhostení alebo ktorým sa odoprel vstup.

Po podujatí

Do piatich dní po podujatí poskytne NFIS hostiteľskej krajiny NFIS hosťujúcej krajiny (prostredníctvom príslušných formulárov na webovej stránke NFIS) informácie o:

Na základe informácií, ktoré poskytne NFIS hostiteľskej krajiny a hosťujúca policajná delegácia, aktualizuje NFIS hosťujúcej krajiny svoju všeobecnú analýzu rizík.

NFIS hostiteľskej a hosťujúcej krajiny budú spolupracovať na posudzovaní účinnosti mechanizmov výmeny informácií a práce hosťujúcej policajnej delegácie.

1.3d. Výmena informácií s krajinami mimo EÚ

NFIS sú riadnym kanálom na výmenu informácií s NFIS krajín mimo EÚ. Ak krajina nemá NFIS, osoba z útvaru vlády zodpovedná za činnosť polície by sa mala požiadať o určenie ústredného policajného kontaktného miesta. Kontaktné údaje by sa mali postúpiť ostatným NFIS a uviesť na stránke NFIS.

1.4. Boj proti terorizmu a závažnej a organizovanej trestnej činnosti

Na účely výmeny informácií o záležitostiach ako boj proti terorizmu a závažná a organizovaná trestná činnosť môže príslušný policajný orgán hostiteľskej krajiny komunikovať prostredníctvom akejkoľvek existujúcej siete alebo špecializovaných styčných koordinátorov vymenovaných na daný účel.

KAPITOLA 2

2. Všeobecné usmernenia týkajúce sa vnútroštátneho poslania a úloh NFIS

Na vnútroštátnej úrovni by malo NFIS fungovať ako vnútroštátny zdroj odborných znalostí týkajúcich sa činnosti polície na futbalových podujatiach. Pri plnení tohto poslania by NFIS malo vykonávať množstvo úloh spojených s futbalom vrátane:

NFIS môže uzavrieť formálnu dvojstrannú dohodu s treťou stranou o výmene určitých informácií v súlade s vnútroštátnymi právnymi predpismi svojej krajiny. Tieto informácie sa nemôžu postupovať bez súhlasu ich pôvodcu.

NFIS môže zohrávať kľúčovú úlohu pri pomoci veliteľom policajných zápasových operácií pri realizácii ich strategických a operačných priorít na všetkých zápasoch s medzinárodným rozmerom. Medzi kľúčové priority policajných činností hostiteľských zložiek patria:

KAPITOLA 3

3. Spolupráca hostiteľskej polície a hosťujúcich policajných delegácií

3.1. Kľúčové zásady

Krajiny, ktoré majú zákonnú možnosť zabrániť rizikovým fanúšikom v ceste do zahraničia, by mali prijať všetky potrebné opatrenia na účinné dosiahnutie tohto cieľa a mali by o tom informovať usporiadateľskú krajinu. Každý štát by mal prijať všetky potrebné opatrenia, aby zabránil svojim vlastným občanom v účasti na narúšaní verejného poriadku v inej krajine a/alebo na organizácii takýchto výtržností.

Rozsiahle európske skúsenosti z uplynulého desaťročia potvrdzujú zásadnú úlohu, ktorú zohrávajú hosťujúce policajné delegácie pri podpore policajných operácií hostiteľských krajín.

3.2. Podpora policajných operácií hosťujúcej polície

Okrem komplexnej výmeny informácií a v súlade so zásadami v kapitole 1 tejto príručky by malo NFIS usporiadateľskej krajiny po dôslednej porade s príslušným operačným policajným orgánom pozvať v prípade konania významného turnaja hosťujúcu policajnú delegáciu z hosťujúcej krajiny alebo krajín.

Na to, aby sa policajným operáciám usporiadateľskej krajiny poskytla pridaná hodnota, je mimoriadne dôležité, aby sa v hosťujúcich policajných delegáciách nachádzali osoby, ktoré majú znalosti a skúsenosti v oblasti dynamiky a správania sa hosťujúcich fanúšikov.

Počas podujatia by sa mala hosťujúca policajná delegácia považovať za primárny zdroj informácií o hosťujúcich fanúšikoch, ich správaní a akýchkoľvek potenciálnych rizikách. Takáto pridaná hodnota môže pre veliteľa hostiteľskej polície znamenať:

3.3. Dohody o spolupráci

V súlade s rozhodnutím Rady 2002/348/SVV by sa pri jednorazových futbalových zápasoch s medzinárodným rozmerom mala zasielať formálna pozvánka pre hosťujúcu policajnú delegáciu prostredníctvom NFIS v hostiteľskej krajine. Vzhľadom na špecifické ciele spolupráce by sa malo v takejto pozvánke uviesť zloženie delegácie a vysvetliť úlohy a zodpovednosti jej členov. Malo by sa v nej vymedziť aj plánované trvanie pobytu hosťujúcej policajnej delegácie v hostiteľskej krajine.

Pokiaľ ide o medzinárodné turnaje a jednorazové zápasy (ak o to niektoré z NFIS požiada), formálnu pozvánku pre hosťujúcu policajnú delegáciu by mal zasielať príslušný orgán hostiteľskej krajiny po porade s NFIS tejto krajiny, pričom takéto pozvanie môže podliehať medzivládnej dohode.

Ak NFIS hostiteľskej krajiny nepozve hosťujúcu policajnú delegáciu, NFIS hosťujúcej krajiny môže, ak to považuje za vhodné, predložiť NFIS hostiteľskej krajiny proaktívny návrh na vyslanie delegácie. Ak NFIS hostiteľskej krajiny tento návrh neprijme, bude každá policajná delegácia, ktorá vycestuje, konať neoficiálne a mimo rozsahu pôsobnosti tejto príručky.

Na podrobnom pozvaní týkajúcom sa asistencie by sa dotknuté NFIS mali dohodnúť včas pred turnajom a/alebo jednorazovým zápasom, aby sa hosťujúcej policajnej delegácii poskytol dostatok času na prípravu. Na základe toho by sa pozvanie týkajúce sa asistencie malo zaslať čo najskôr po oznámení dátumu zápasu.

Pri jednorazových zápasoch s medzinárodným rozmerom bude hosťujúca policajná delegácia na prípravu potrebovať aspoň tri týždne. Ak od oznámenia zápasu do jeho konania neostávajú tri týždne (napríklad v neskoršej fáze európskych klubových súťaží alebo z dôvodu zvýšeného rizika), pozvanie by sa malo zaslať okamžite. Pri medzinárodných turnajoch bude hosťujúca policajná delegácia na prípravu potrebovať aspoň 16 týždňov.

Podrobné pravidlá (napr. policajné právomoci, vybavenie, uniformy atď.) týkajúce sa hosťujúcej policajnej delegácie sa dohodnú prostredníctvom rokovaní medzi príslušnými NFIS a pri jednorazových zápasoch po porade s miestnou políciou.

3.4. Vzorový protokol pre jednorazové zápasy

V oddiele 3.14 sa uvádza vzorový protokol na rokovania o dvojstranných dohodách týkajúcich sa pravidiel medzinárodnej policajnej spolupráce, ktoré sa budú uplatňovať v súvislosti s významnými futbalovými turnajmi.

Dôrazne sa však odporúča, aby si hostiteľská a hosťujúca delegácia dohodli – a potvrdili v protokole – pravidlá nasadzovania hosťujúcej policajnej delegácie na jednorazových futbalových zápasoch s medzinárodným rozmerom. Vzorové protokoly pre prípad, keď sú obe krajiny zmluvnými stranami Prümskej zmluvy, sa uvádzajú v dodatku 1 a pre prípad, keď jedna alebo obe z krajín tejto zmluve nepodliehajú, v dodatku 2.

Ak neexistuje dvojstranná medzivládna dohoda, tieto pravidlá by mali byť v súlade s článkom 17 rozhodnutia Rady 2008/616/SVV (4) a platnými vnútroštátnymi právnymi predpismi.

Počet členov hosťujúcej delegácie by nemal presiahnuť počet odsúhlasený NFIS hostiteľskej krajiny, pričom táto delegácia by mala dodržiavať pravidlá hostiteľskej polície týkajúce sa velenia a riadenia. Ak jej členovia konajú spôsobom, ktorý nezodpovedá podmienkam uvedenej dohody, konajú mimo rozsahu pôsobnosti tejto príručky a platných rozhodnutí Rady EÚ a zmlúv EÚ.

3.5. Pravidlá týkajúce sa nákladov a finančné pravidlá

Náklady na starostlivosť o hosťujúcu policajnú delegáciu a jej nasadenie sa budú líšiť v závislosti od množstva faktorov vrátane veľkosti danej delegácie, vzdialenosti, ktorú precestuje a dopravných prostriedkov atď., ale v priemere nie sú vysoké a predstavujú dobrú investíciu do znižovania bezpečnostných rizík (5). Dôrazne sa odporúča, aby každý členský štát vytvoril rozpočtovú rezervu na starostlivosť o hosťujúce policajné delegácie a vysielanie svojich delegácií na všetky zápasy s medzinárodným rozmerom.

V každom prípade by hostiteľská krajina mala hradiť ubytovanie, stravu (alebo diéty) a vnútroštátnu prepravu v hostiteľskej krajine, zatiaľ čo hosťujúca krajina by mala pokrývať medzinárodné cestovanie a mzdy zúčastnených členov delegácie (ak sa dotknuté NFIS výnimočne nedohodnú na alternatívnom riešení). Tieto pravidlá sa musia objasniť v uvedenom protokole hosťujúcej policajnej delegácie na nasadzovanie hosťujúcich policajných delegácií, ktorý sa nachádza na webovej stránke NFIS.

3.6. Návštevy pred podujatím

Polícia v hostiteľskej krajine by mala poskytnúť kľúčovým členom hosťujúcej policajnej delegácie príležitosť, aby sa oboznámili s organizáciou policajných operácií v hostiteľskej krajine a/alebo s mestami, v ktorých sa zápasy uskutočnia, a s polohou štadióna a aby spoznali veliacich operačných dôstojníkov v uvedených mestách v dňoch zápasov:

Takéto predbežné návštevy predstavujú pre zástupcov hostiteľskej a hosťujúcej polície ideálnu príležitosť na maximalizáciu medzinárodnej spolupráce prostredníctvom:

3.7. Sprevádzanie hosťujúcich policajných delegácií

Zaistenie bezpečnosti všetkých členov hosťujúcej delegácie je najvyššou prioritou, ktorá sa musí premietnuť do všetkých posúdení rizík týkajúcich sa nasadzovania policajných zložiek, ktoré vypracovala hostiteľská i hosťujúca polícia.

Členovia hosťujúcej policajnej delegácie, a to predovšetkým styčný dôstojník, koorditátor operácií a operační policajní dôstojníci (pozri nižšie) by mali spolupracovať s príslušníkmi miestnej polície (bežne nazývanými aj sprievodcovia), ktorí by mali byť policajtmi v službe so skúsenosťami s policajnými operáciami týkajúcimi sa futbalu vo vlastnom meste alebo krajine a mali by poznať miesto konania zápasu a oblasti potenciálneho rizika.

Sprievodcovia:

by sa mali začleniť do vnútroštátnej/miestnej policajnej operácie a mali by mať možnosť poskytovať informácie, ktoré umožnia veliteľom policajných operácií prijímať kľúčové rozhodnutia,

3.8. Zloženie hosťujúcich policajných delegácií

Hosťujúca policajná delegácia by mala byť zložená tak, aby mohla podporovať policajnú operáciu hostiteľskej krajiny.

V závislosti od presného charakteru podpory, ktorá sa má poskytnúť, by mohlo byť zloženie delegácie takéto:

Počas medzinárodných turnajov by malo byť sídlom styčného dôstojníka jednostranné alebo dvojstranné stredisko pre koordináciu policajných informácií (PICC), zatiaľ čo koordinátor pre operácie môže sídliť v miestnom informačnom stredisku v mieste konania zápasu. Pri jednorazových zápasoch môže sídliť v NFIS usporiadateľskej krajiny alebo na inom primeranom mieste.

Pri takýchto zápasoch by mal styčný dôstojník/koordinátor operácií úzko spolupracovať s políciou v meste konania zápasu.

Hostiteľská polícia by mala poskytnúť styčnému dôstojníkovi/koordinátorovi operácií prístup k príslušnému technickému vybaveniu, aby si mohli účinne plniť úlohy.

Hosťujúca policajná delegácia by mala byť nasadzovaná v bežnom oblečení alebo v uniformách.

3.9. Hlavné úlohy hosťujúcej policajnej delegácie

Na to, aby sa policajným operáciám usporiadateľskej krajiny poskytla pridaná hodnota, je mimoriadne dôležité, aby sa v hosťujúcich policajných delegáciách nachádzali osoby, ktoré majú znalosti a skúsenosti v oblasti dynamiky a správania sa hosťujúcich fanúšikov.

Hosťujúca policajná delegácia by mala mať tieto spôsobilosti:

Hlavné úlohy tejto delegácie by sa dali zhrnúť takto:

Hlavnou úlohou vedúceho delegácie je pôsobiť ako strategický a taktický poradca hostiteľských orgánov.

Hlavnou úlohou styčného dôstojníka a/alebo koordinátora operácií (ktorým môže a nemusí byť tá istá osoba v závislosti od dvojstrannej dohody o nasadení polície) je uľahčovať účinnú výmenu informácií medzi orgánmi hosťujúcej a hostiteľskej krajiny v súvislosti s jednorazovým futbalovým zápasom alebo turnajom. Ak sa nevymenuje ani styčný dôstojník, ani koordinátor operácií, ich funkciu by mal prevziať vedúci delegácie.

Operační policajti nasadení v rámci delegácie sa nazývajú policajní pozorovatelia.

Policajní pozorovatelia, či už v uniforme alebo bežnom oblečení, môžu:

Takíto pozorovatelia by mali mať skúsenosti s policajným dozorom na futbalových zápasoch vo vlastnej krajine.

Mali by:

Pozorovatelia by mali mať možnosť poskytovať pozitívne i negatívne informácie týkajúce sa vlastných hosťujúcich fanúšikov. Tým sa umožní, aby velitelia polície hostiteľskej krajiny prijímali vyvážené rozhodnutia vzhľadom na potrebu zasahovať alebo umožňovať legitímne správanie fanúšikov.

Po dohode s hostiteľskou krajinou je tiež možné nasadiť hosťujúcich pozorovateľov na zhromažďovanie spravodajských informácií/dôkazov pomocou schváleného vybavenia na použitie políciou usporiadateľskej krajiny alebo na účely trestného stíhania vo vlastnej krajine.

3.10. Jazyk

Dotknuté krajiny by sa mali vopred dohodnúť na pravidlách používania jazykov.

Ak je to možné, členmi hosťujúcich policajných delegácií by mali byť príslušníci so znalosťou jazyka hostiteľskej krajiny, aby sa uľahčila komunikácia medzi domácimi a hosťujúcimi policajtmi.

3.11. Spolupráca medzi hostiteľskou a hosťujúcou políciou počas podujatia

Hosťujúca policajná delegácia by mala byť priebežne informovaná o operačnom pláne polície hostiteľskej krajiny (vrátane jej filozofie zvládania davu a úrovní tolerancie správania). Jej príslušníci by sa mali plne začleniť do operácie polície hostiteľskej krajiny (a mala by sa im poskytnúť možnosť zúčastňovať sa pasívne i aktívne na predzápasových poradách a pozápasovom hodnotení).

Hostiteľská polícia a delegácia hosťujúcej polície by mali neustále informovať svoje NFIS o dianí počas operácie a do piatich pracovných dní im predložiť pozápasovú správu.

Hosťujúca policajná delegácia by mala vždy zabezpečiť, aby jej činnosť zbytočne neohrozovala bezpečnosť iných osôb (6).

3.12. Používanie identifikačných reflexných viest

Ak sa tak zúčastnené strany dohodnú z taktických dôvodov, môžu mať hosťujúci príslušníci polície, ktorí nie sú nasadzovaní v uniformách, na sebe štandardné rozlišujúce identifikačné reflexné vesty hosťujúcej polície, ktoré sa opisujú v dodatku 4. Každý hosťujúci policajt si na cestu do zahraničia túto vestu zoberie so sebou.

3.13. Akreditácia

Policajný zbor usporiadateľskej krajiny by mal po porade s organizátormi futbalového podujatia zabezpečiť hosťujúcej policajnej delegácii v relevantných prípadoch prístup na štadión a akreditáciu (nevyžadujú sa miesta na sedenie), aby si mohla účinne plniť svoje úlohy. Usporiadatelia a iný bezpečnostný personál by o tom mali byť informovaní na brífingu/brífingoch pred zápasom.

3.14. Futbalové podujatia v krajinách bez NFIS

Ako sa zdôrazňuje v celej tejto príručke a predovšetkým v jej prvej kapitole, ak sa futbalový zápas alebo turnaj koná v krajine bez NFIS, všetky informácie by sa mali vymieňať medzi určeným policajným kontaktným miestom hostiteľskej krajiny a NFIS hosťujúcej krajiny.

Počas podujatia by určené policajné kontaktné miesto hostiteľskej krajiny malo komunikovať s NFIS hosťujúcej krajiny/hosťujúcich krajín cez určeného styčného dôstojníka hosťujúcej delegácie, ak sa vymenoval.

3.14a. Dvojstranné dohody

Dôrazne sa odporúča, aby krajiny, ktoré sú zainteresované na podujatí, ešte v úvodnej fáze príprav prijali s orgánmi hostiteľskej krajiny dvojstranné dohody, v ktorých by sa stanovili pravidlá týkajúce sa výmeny informácií, nasadzovania hosťujúcich policajných delegácií a ďalších otázok policajnej spolupráce v súvislosti s podujatím. Takéto dvojstranné dohody môžu pokrývať aj oblasti medzivládnej a justičnej spolupráce. Vzor dvojstrannej dohody sa uvádza v dokumente 12261/16. Obsahuje zoznam otázok, ktoré by sa mali zohľadniť a na ktorých by sa strany mali dohodnúť. Tento vzor nepredstavuje modelovú dohodu, skôr je pomocným nástrojom dvojstranných rokovaní.

3.14b. Spolupráca NFIS

Pri príprave pomoci pri organizovaní významných turnajov sa odporúča, aby NFIS:

3.15. Úloha Interpolu a Europolu

Sieť NFIS poskytuje primeraný a aktuálny kanál na výmenu informácií o zvládaní davu, verejnej bezpečnosti, verejnom poriadku a súvisiacich rizikách. Takéto informácie sa podľa európskeho práva povinne vymieňajú medzi hostiteľskými a hosťujúcimi policajnými orgánmi cez príslušné NFIS alebo medzi určeným policajným kontaktným miestom hostiteľskej krajiny a hosťujúcimi policajnými styčnými dôstojníkmi nasadenými počas podujatia v hostiteľskej krajine.

NFIS sa však môže obrátiť na Interpol alebo Europol v súvislosti s akýmikoľvek prepojeniami medzi konaním fanúšikovských rizikových skupín a prepojením na organizovanú trestnú činnosť alebo aj v súvislosti s inou trestnou činnosťou, ktorá sa netýka futbalu.

Navyše Europol, Interpol alebo iné orgány v oblasti spravodlivosti a vnútorných vecí, ako napríklad Frontex, môžu v súlade so svojím právnym mandátom zohrávať dôležitú úlohu pri podpore príslušných orgánov krajín, ktoré hostia významné medzinárodné futbalové turnaje. Môže to zahŕňať poskytovanie rôznych podporných služieb, príslušných informácií a analýz, ako aj posúdenie hrozieb v súvislosti so závažnou a organizovanou trestnou činnosťou alebo terorizmom.

Počas významných turnajov napríklad:

NFIS hosťujúcich krajín alebo vedúci hosťujúcich policajných delegácií by si za týchto okolností mali overiť už v ranej fáze plánovania presné funkcie týchto orgánov a zabezpečiť náležitú súčinnosť v záležitostiach spoločného záujmu.

KAPITOLA 4

4. Spolupráca polície a organizátora

Pre realizáciu účinných bezpečnostných opatrení na štadióne je kľúčová úzka spolupráca polície a vedenia štadiónu/organizátora zápasu (a ďalších zapojených zainteresovaných strán vrátane súkromných bezpečnostných služieb a usporiadateľov na štadióne).

Na miestnej úrovni je zásadné partnerstvo medzi veliteľom policajného dozoru na zápase a osobou, ktorú organizátor poverí zodpovednosťou za bezpečnosť a zvládanie davu na štadióne (všeobecne nazývaného „referent pre bezpečnosť na štadióne“, hoci sa v niektorých krajinách používa aj termín „bezpečnostný manažér“).

Veliteľ policajného zásahu a referent pre bezpečnosť na štadióne by mali spolupracovať a dopĺňať sa, a to bez toho, aby boli ovplyvnené ich individuálne povinnosti, právomoci a úlohy. Tieto sa môžu stanoviť vo vnútroštátnych právnych predpisoch alebo v predpisoch štadiónu alebo spresniť v písomnej dohode medzi organizátorom a políciou (často nazvanej ako vyhlásenie o zámere), v ktorej sa spresňuje úloha polície (ak existuje) v rámci zásadných funkcií pri zvládaní davu. Medzi tieto funkcie patrí: podpora bezpečnostného personálu (usporiadateľov) pri zabraňovaní prípadom narušovania verejného poriadku a inej trestnej činnosti a ich riešení, aktivácia núdzových postupov organizátora, a určenie okolností, za ktorých by polícia mala prevziať kontrolu nad celým štadiónom alebo jeho časťou v núdzových prípadoch alebo pri scenároch s významnými nežiaducimi udalosťami, spoločne s postupom konania v takýchto prípadoch a postupom pre následné prevzatie kontroly zo strany organizátorov.

Úzkou spoluprácou by sa malo zabezpečiť aj to, aby organizátor v kľúčových prípadoch posudzovania bezpečnostnej situácie na štadióne zobral do úvahy názory polície. Týmto spôsobom možno obsiahnuť viacero dôležitých záležitostí vrátane: používania kamerového systému pri zvládaní davu a na účely zhromažďovania dôkazov, spoločných alebo adresných pravidiel týkajúcich sa komunikácie na štadióne, možného využitia hosťujúcich usporiadateľov ako styčných osôb na štadióne, ako aj na ceste na štadión a z neho, pravidiel pre spoločnú riadiacu miestnosť, ktorej súčasťou bude v relevantných prípadoch aj miesto policajného veliteľa.

Podrobné usmernenia k týmto otázkam sa uvádzajú v konsolidovaných odporúčaniach stáleho výboru Rady Európy 1/2015 o integrovanom prístupe k bezpečnosti, ochrane a službe.

KAPITOLA 5

5. Spolupráca polície a súdnych orgánov a prokuratúr

Obsah tejto kapitoly by sa mal chápať v kontexte rozsiahlych variácií v štruktúre a právomociach orgánov súdnictva a prokuratúry v členských štátoch.

Úzka spolupráca medzi políciou a orgánmi súdnictva a prokuratúry môže prinášať významný prospech v súvislosti s jednorazovými zápasmi i turnajmi.

Aj keď má hostiteľská krajina suverenitu a právomoc riešiť všetky údajné trestné činy súvisiace s podujatím, ku ktorým došlo na jej území, orgánom súdnictva a presadzovania práva v hostiteľskej krajine by však zároveň mala pomáhať aj polícia a iné orgány v členských štátoch, ako aj subjekty s právomocami v rámci celej EÚ (napr. Eurojust).

Všetky členské štáty by mali zabezpečiť, aby bolo možné trestné činy súvisiace s podujatiami riešiť rýchlo a primerane.

Polícia a iné orgány hostiteľského štátu by mali informovať hosťujúcu políciu a fanúšikov o relevantných domácich právnych predpisoch a/alebo trestnoprávnych, občianskoprávnych alebo správnych postupoch spolu s maximálnymi trestnými sadzbami za najčastejšie delikty súvisiace s futbalom.

V náležitých prípadoch by sa pre všetky futbalové zápasy s medzinárodným rozmerom mali plne využiť existujúce viacstranné dohody o vzájomnej právnej pomoci. Hostiteľská krajina sa môže taktiež dohodnúť s akoukoľvek inou krajinou na dvojstranných dohodách o posilnenej vzájomnej právnej pomoci pred podujatím, počas neho a po ňom.

NFIS asistentskej krajiny/asistentských krajín by malo informovať NFIS usporiadateľskej krajiny:

Hostiteľská krajina môže vyzvať iné krajiny, aby na podujatie vyslali styčného prokurátora/sudcu, ktorý by sa na podujatí zúčastnil.

Odporúča sa, aby príslušný orgán hostiteľskej krajiny v súlade s vnútroštátnymi právnymi predpismi vrátane ustanovení o ochrane údajov poskytol hosťujúcej policajnej delegácii alebo príslušnému orgánu (napr. hosťujúcim styčným prokurátorom) informácie z justičných alebo súdnych záznamov a policajných alebo vyšetrovacích správ svojich štátnych príslušníkov, a to aj vrátane správ o vzatí do väzby.

Obdobne aj asistentská krajina môže súhlasiť s tým, že styčný prokurátor/sudca bude pripravený vycestovať do hostiteľskej krajiny na jej žiadosť alebo že vymenuje určeného styčného prokurátora/sudcu na styk s určeným hostiteľským orgánom.

V rozsahu pôsobnosti vnútroštátnych právnych predpisov sa NFIS asistentskej krajiny/krajín pokúsia urýchlene odpovedať na akékoľvek žiadosti o ďalšie informácie o zatknutých osobách, ako sú podrobnosti o predchádzajúcich obvineniach, a to aj vrátane obvinení z trestnej činnosti súvisiacej s futbalom.

Všetky náklady týkajúce sa styčného prokurátora/sudcu vyslaného do hostiteľskej krajiny by sa mali hradiť na základe dvojstrannej dohody.

Usporiadateľská krajina by mala styčným prokurátorom/sudcom poskytnúť potrebné komunikačné prostriedky a iné zariadenia.

KAPITOLA 6

6. Spolupráca polície a fanúšikov

Súčinnosť polície so skupinami fanúšikov na národnej a miestnej úrovni môže mať významný vplyv na minimalizáciu rizík z hľadiska bezpečnosti a ochrany na futbalových zápasoch s medzinárodným rozmerom. Táto spolupráca sa však môže narušiť, ak existuje akékoľvek podozrenie, že zástupcovia fanúšikov pracujú v mene polície a napríklad poskytujú osobné údaje.

Hosťujúce policajné delegácie a zástupcovia fanúšikov môžu pomôcť pri zabezpečení toho, aby polícia hostiteľskej krajiny poznala povahu a kultúru hosťujúcich fanúšikov. Hosťujúca polícia by mala tieto poznatky zohľadniť v dynamickom posúdení rizika.

Domácim fanúšikom, miestnym komunitám a hosťujúcim fanúšikom by sa mali poskytnúť všetky potenciálne dôležité informácie a ubezpečenia v súvislosti s podujatím. Medzi niekoľko z hlavných prostriedkov, ktorými sa to dá docieliť, patrí: účinná stratégia styku s médiami, využívanie sociálnych médií/internetových stránok, letáky, a úzka spolupráca s určenými koordinátormi styku s fanúšikmi (KSF), predstaviteľmi fanúšikov a iniciatívami zameranými na fanúšikov (ako sú napríklad zastupiteľstvá fanúšikov).

Pokračujúca spolupráca a komunikácia polície a skupín fanúšikov môže pomôcť pri budovaní základu pre bezpečnú a ústretovú atmosféru pre všetkých fanúšikov a môže zabezpečiť kanál na poskytovanie dôležitých informácií, ako sú rady pri cestovaní, informácie o prístupových cestách k štadiónu, platných právnych predpisoch a o úrovniach tolerovaného správania.

Hostiteľská i hosťujúca polícia by preto mala mať prijatú stratégiu komunikácie s fanúšikmi (tzv. „dialóg“). Dialóg môže byť buď úlohou špecializovaných (a vycvičených) komunikačných pracovníkov alebo operačných jednotiek (kontrola davu/verejného poriadku) v prvej línii, ktorí absolvovali odbornú prípravu v oblasti komunikácie a využívania techník na riešenie konfliktov.

Tento prístup preukázateľne prispieva k podpore sebakontroly fanúšikov a uľahčuje včasné a primerané zásahy pri vznikajúcich bezpečnostných problémoch alebo rizikách.

Podrobné usmernenia týkajúce sa tejto záležitosti sú obsiahnuté v uznesení Rady týkajúcom sa príručky s odporúčaniami na predchádzanie násiliu a výtržnostiam a ich kontrolu v súvislosti s futbalovými zápasmi s medzinárodným rozmerom, na ktorých je zainteresovaný aspoň jeden členský štát, prostredníctvom prijatia osvedčených postupov vzhľadom na súčinnosť polície s fanúšikmi (7).

KAPITOLA 7

7. Komunikačná a mediálna stratégia

7.1. Komunikačná stratégia

Účinná a transparentná komunikačná stratégia je základom úspešnej koncepcie bezpečnosti a ochrany na futbalových zápasoch, turnajoch a iných športových podujatiach s medzinárodným rozmerom.

Policajné orgány hostiteľskej krajiny by preto mali pri príprave a poskytovaní komplexnej mnohostrannej komunikačnej stratégie úzko spolupracovať s vládnymi a miestnymi orgánmi, futbalovými orgánmi/organizátormi futbalových podujatí, médiami a skupinami fanúšikov.

Účinná mnohostranná mediálna stratégia je preto zásadným aspektom akejkoľvek komunikačnej stratégie z hľadiska poskytovania dôležitých informácií, ako sú rady pri cestovaní, informácie o prístupových cestách k štadiónu, platných právnych predpisoch a o úrovniach tolerovaného správania, pre všetky zúčastnené strany, a najmä hosťujúcich fanúšikov.

Ťažiskovým cieľom by malo byť vytvorenie pozitívneho obrazu podujatia medzi fanúšikmi domáceho i hosťujúceho tímu, miestnymi komunitami, širokou verejnosťou a osobami, ktoré sú zapojené do bezpečnostných operácií. Môže to pomôcť pri vytváraní ústretového prostredia pre všetkých účastníkov a významne prispieť k minimalizácii bezpečnostných rizík.

7.2. Mediálna stratégia

Policajná (a širšia mnohostranná) mediálna stratégia by sa mala zamerať aspoň na:

Polícia by mala úzko spolupracovať s vládnymi a miestnymi agentúrami, futbalovými orgánmi/organizátormi futbalových podujatí a v relevantných prípadoch i skupinami fanúšikov pri vypracúvaní a poskytovaní mnohostrannej mediálnej stratégie, v rámci ktorej sa:

KAPITOLA 8

8. Zasadnutia expertov EÚ v oblasti bezpečnosti a ochrany futbalových podujatí

Dôrazne sa odporúča, aby počas každého predsedníctva v Rade EÚ predsedníctvo zorganizovalo zasadnutie skupiny expertov pre významné športové podujatia a aby o výsledkoch tohto zasadnutia podalo správu pracovnej skupine pre presadzovanie práva a informovalo ju o prebiehajúcej práci skupiny expertov.

Ďalej sa odporúča, aby každé predsedníctvo organizovalo zasadnutie európskej osobitnej skupiny expertov v oblasti bezpečnosti a ochrany futbalových podujatí, aby sa:

KAPITOLA 9

9. Zoznam príslušných dokumentov týkajúcich sa bezpečnosti a ochrany futbalových podujatí

9.1. Kľúčové dokumenty, ktoré už prijala Rada Európskej únie

9.2. Kľúčové dokumenty, ktoré už prijala Rada Európy

(1) Analýza rizík znamená vytvorenie profilu fanúšikov reprezentácie a klubov vrátane rizikových skupín a ich vzťahu k iným fanúšikom doma i v zahraničí, a to aj k miestnym skupinám obyvateľstva a vzhľadom na okolnosti, ktoré môžu zvýšiť potenciálne riziko (vrátane vzťahu k polícii a usporiadateľom).

(2) Webová stránka NFIS je vysokozabezpečená webová stránka, ktorú používajú výlučne jednotlivé NFIS a ktorá obsahuje informácie týkajúce sa futbalových zápasov s medzinárodným rozmerom (napr. prehľady o kluboch, predzápasové a pozápasové správy).

(3) Rozhodnutie Rady 2008/615/SVV z 23. júna 2008 o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti (Ú. v. EÚ L 210, 6.8.2008, s. 1).

(4) Rozhodnutie Rady 2008/616/SVV z 23. júna 2008 o vykonávaní rozhodnutia 2008/615/SVV o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti (Ú. v. EÚ L 210, 6.8.2008, s. 12).

(5) Štúdia vykonaná v roku 2014 potvrdila, že priemerné náklady boli nízke a predstavovali dobrú investíciu rozpočtových zdrojov polície:

[Pozri aj uznesenie Rady o nákladoch na prijímanie a nasadzovanie hosťujúcich policajných delegácií v súvislosti s futbalovými zápasmi (a inými športovými podujatiami) s medzinárodným rozmerom, na ktorých je zainteresovaný aspoň jeden členský štát, ktoré sa nachádza v dokumente 11908/16].

(6) Pozri články 21 a 22 prümského rozhodnutia o občianskej a trestnej zodpovednosti.

(7) 11907/16.

Appendix 1

PROTOCOL FOR THE DEPLOYMENT OF VISITING POLICE DELEGATIONS FOR FOOTBALL MATCHES WITH AN INTERNATIONAL DIMENSION

(For use when both the host and visiting States are party to the Prüm Treaty)

In compliance with the Prüm Decisions, in particular Article 17 of Council Decision 2008/615/JHA, this protocol sets out the practical detailed arrangements to be agreed between NFIPs for the deployment of visiting police delegations for football matches with an international dimension. 1. Requesting Member State/Country: 2: Requesting Organisation/Contact Person: Name of the organisation: Name of contact person (police commander/NFIP): Role: Address: Phone: Mobile phone: Email: 3. Event (match or tournament) 3a: Place where the operation is to take place Region, town, area or locality: Other information: 3b: Period covered by the operation Requested start date Proposed end date The end date may be deferred by mutual consent. 3c: Officer(s) responsible (1) From the host Member State/Country Name Rank Function Service to which officer belongs Telephone/email (1) This is normally the person responsible for the locality/venue where the event will take place.

3d: Purpose Joint operation at a football match/tournament with an international dimension Specific assistance requested from the seconding Member State(s)/Countries (if YES please indicate the number of officers requested) (1) Head of Delegation: YES NO Liaison Officer: YES NO Operational Coordinator: YES NO Operational Police Officers in Uniform: YES NO Operational Police Officers in Plain Clothes: YES NO Press Officer: YES NO 3e: Place of deployment of the visiting police delegation (to include details of likely locations of deployment, i.e. airports, railway stations, city centre, stadium etc.) 3f: Requested tasks for the visiting police delegation: Advising and supporting the host policing operation: YES NO Liaison and dialogue with visiting supporters: YES NO Other (please specify): 3g: Is it planned that any members of the visiting police delegation will have official (executive) powers in the host country? YES NO If YES please provide details: Executive powers of officers seconded to joint cooperation teams (Article 17(2) of Council Decision 2008/615/JHA) Executive powers shall be exercised only under the guidance of and, as a rule, in the presence of officers from the host Member State. The seconding Member State’s officers shall be subject to the host Member State’s national law. The host Member State shall assume responsibility for their actions. If applicable: executive powers of the seconded officers 1. Executive powers conferred by the host Member State, in accordance with its national law, on officers seconded by other Member States 2. Executive powers which the host Member State allows the seconding Member State(s) officers to exercise in accordance with the seconding Member State(s) national law (1) All members of the visiting police delegation, with the exception of officers who are deployed in uniform, should bring with them the EU standard Police Identification Vest.

3h: Are the visiting police delegation allowed to use technical intelligence/evidence gathering equipment in the host country? YES NO If YES please define the purpose: — to support the local police — for evidential purposes in the police delegation’s own country and the equipment authorised to be used: — hand-held video camera — hand-held stills camera — Other (please detail) 3i: Does this request include authority for the visiting police delegation to bring with them police protective weapons (1)? Firearms YES NO CS Gas YES NO Batons YES NO Tasers YES NO Other (please specify) YES NO If the answer to any of the above is YES please give details of any special conditions which apply: 3j: Can the visiting police delegation deploy confidential human sources? (commonly known as Informants or Covert Human Intelligence Sources) YES NO If YES please specify what conditions apply: 3k: Details of accommodation proposed for the visiting police delegation 3l: Details of transportation that will be provided for the visiting police delegation during the visit 3m: Information about the arrival and departure of the visiting police delegation (1) Item 3i is based on Article 19 of Council Decision 2008/615/JHA.

4: Costs (who will pay for what?) In accordance with Chapter 3 of the EU Football Handbook or Exceptional alternative proposals apply If exceptional alternative proposals apply please provide details: 5: Any additional requirements/arrangements (please provide details): Civil Liability (Article 21 of Council Decision 2008/615/JHA) 1. Where officials of a Member State are operating in another Member State pursuant to Article 17 of Council Decision 2008/615/JHA, their Member State shall be liable for any damage caused by them during their operations, in accordance with the law of the Member State in whose territory they are operating. 2. The Member State in whose territory the damage referred to in paragraph 1 was caused shall make good such damage under the conditions applicable to damage caused by its own officials. 3. In the case provided for in paragraph 1, the Member State whose officials have caused damage to any person in the territory of another Member State shall reimburse the latter in full any sums it has paid to the victims or persons entitled on their behalf. 4. Where officials of a Member State are operating in another Member State pursuant to Article 18 of Council Decision 2008/615/JHA, the latter Member State shall be liable in accordance with its national law for any damage caused by them during their operations. 5. Where the damage referred to in paragraph 4 results from gross negligence or wilful misconduct, the host Member State may approach the seconding Member State in order to have any sums it has paid to the victims or persons entitled on their behalf reimbursed by the latter. 6. Without prejudice to the exercise of its rights vis-à-vis third parties and with the exception of paragraph 3, each Member State shall refrain, in the case provided for in paragraph 1, from requesting reimbursement of damages it has sustained from another Member State. Criminal liability (Articles 22 of Council Decision 2008/615/JHA) Officers operating within another Member State’s territory under Council Decision 2008/615/JHA shall be treated in the same way as officers of the host Member State with regard to any criminal offences that might be committed by, or against them, save as otherwise provided in another agreement which is binding on the Member States concerned. Employment relationship (Article 23 of Council Decision 2008/615/JHA) Officers operating within another Member State’s territory under this Council Decision 2008/615/JHA shall remain subject to the employment law provisions applicable in their own Member State, particularly as regards disciplinary rules. Done at (place and date) Signature of the competent authority/person (as in Paragraph 2)

RESPONSE REGARDING VISITING POLICE DELEGATION

1. Responding Country: 2. Responding Organisation & Contact Person: Name of the organisation: Name of contact person (police commander/NFIP): Role: Address: Phone: Mobile phone: Email: 3. Police Service(s) or other agency (i.e. Government Ministry) that has responsibility for the visiting police delegation: 3a: Details of members of the visiting police delegation (surname/first name of all members to facilitate booking accommodation + mobile telephone & email of one main contact person) Surname First Name Rank Function Service to which officer belongs Head of Delegation Liaison Officer Operational Coordinator Operational Police Officer —Uniform Operational Police Officer Plain Clothes Press Officer Contact Person: Name of contact person (police commander or other): Role: Address: Phone: Mobile phone: Email: